Makar Sankranti 2019: यूपी में 'खिचड़ी' तो उत्तराखंड में 'घुघुतिया', जानिए भारत के अलग-अलग राज्‍यों में कैसे मनाई जाती है मकर संक्रांति  
मकर संक्रांति का त्‍योहार पूरे देश में धूमधाम से मनाया जाता है
देश भर में इस कृषि पर्व को अलग-अलग नामों से मनाया जाता है
सूर्य के दक्षिणायन से उत्तरायण होने पर यह पर्व मनाया जाता है
मकर संक्रांति (Makar Sankranti) हिन्‍दुओं का प्रमुख त्‍योहार है. यह एक ऐसा त्‍योहार है जो किसी राज्‍य विशेष में नहीं बल्‍कि देश के कोने-कोने में मनाया जाता है. भारत के व‍िभिन्‍न राज्‍यों में मकर संक्रांति का पर्व अलग-अलग नामों से जाना जाता है और इसे मनाने का तरीका भी एक-दूसरे से अलग है. बंगाल में इस पर्व के द‍िन मिठाइयां बनाई जाती हैं तो पंजाब में नाच-गाने के साथ 'लोहड़ी' (Lohri) मनाई जाती है. उत्तर प्रदेश में इसे 'ख‍िचड़ी' (Khichdi) कहते हैं तो गुजरात में इस द‍िन पतंग उड़ाने का व‍िशेष महत्‍व है. सूर्य उपासना के साथ ही देश के तमाम राज्‍य अपने-अपने अंदाज में हर्षोल्‍लास के साथ इस त्‍योहार का स्‍वागत करते हैं. मकर संक्रांति के दिन सूर्य उत्तरायण होता है. पंरपराओं के मुताबिक इस दिन सूर्य मकर राशि में प्रवेश करता है और इसी के साथ सभी शुभ काम शुरू हो जाते हैं. इस बार मकर संक्रांति 14 जनवरी के बजाए 15 जनवरी को है.